«Իշխանությունը եկել է ժողովրդավար ճանապարհով եւ ընդամենը մի 2 օր է, որ հաստատվեց նոր իշխանության կառավարության ծրագիրը: Մարդկանց պետք է տալ շնչելու հնարավորություն, մի քանի օր է, որ աշխատում են եւ ինչ խոսք, դրական էլեմենտներ արդեն կան: Իշխանությունը ժողովրդի ձայնն է խորհրդարանում եւ կառավարությունում: Չկա այդպիսի քաղաքական ուժ, որը առանց ժողովրդի է գալիս իշխանության: Ընդդիմությունն էլ, իշխանությունն էլ ժողովրդի ձայնն է՝ յուրովի, բայց ժողովրդի կողմից ձայն հավաքած իշխանությունը որքան է արդարացրել ժողովրդի տված քվեն, դա եղել է մշտապես քննարկման թեմա: Այս իշխանությունը նույնպես ժողովրդի ձայնով է եկել իշխանության, բայց դա չի նշանակում, որ այն կարող է 100 տոկոս լինել լավը կամ 100 տոկոս վատը»: